**SPORDITEGEVUSE TOETAMISE LEPING NR ……**

Viimsis ………………………... 20……

Viimsi Vallavalitsus (edaspidi toetuse andja), keda esindab ……………..........................… alusel …………............................…..

ja

**"KLUBI NIMI"** (edaspidi toetuse saaja), keda esindab …………..….................................. alusel …..............................................,

keda kumbagi eraldi nimetatakse pool või koos pooled, on sõlminud alljärgneva lepingu.

1. LEPINGU ALUS

Sporditegevuse toetamise lepingu aluseks on Viimsi Vallavolikogu 12.12.2017. a määruse nr 18 „Viimsi valla sporditegevuse toetamise kord” (edaspidi *kord*) § 4 lõige 1, mille kohaselt makstakse toetus välja vastavalt toetuse saajaga sõlmitavale lepingule, ning Viimsi Vallavalitsuse korraldusele toetuse andmise kohta.

2. LEPINGU OBJEKT

Lepingu objekt on toetuse andmine toetuse saajale ning sellest tulenevad toetuse andja ja toetuse saaja õigused ja kohustused.

3. TOETUSE ANDMINE

3.1. Toetuse andja annab toetuse saajale toetust Eesti rahvastikuregistri andmetel Viimsi vallas elavate 7-19-aastaste noortele, s.h puuetega püsiva töövõimetusega täiskasvanute, kes on tunnistatud püsivalt töövõimetuks töövõimetoetuse seaduse § 5 lõike 4 alusel sätestatud valdkonna ministri vastavasisulise määruse § 8 lõigete 3-4 alusel (edaspidi *harrastajad*) ja harrastajate treeningrühma(de)ga töötava treeneri kutsekvalifikatsioonitaseme kohta vastavalt lepingu lisale 1 „Toetuse kujunemise lähteandmed“.

3.2. Toetust antakse üks kord aastas ajavahemikuks 01.01.20… kuni 31.12.20… (edaspidi *toetusperiood*) kokku **[SUMMA** (summa sõnadega)**]** eurot (edaspidi *toetus*).

3.3. Toetus arvutatakse vastavalt korra § 5 lõigetele 2–4, § 6 lõigete 1–5 ja lepingu lisa 1 „Toetuse kujunemise lähteandmed“ alusel, kus toetuse baassumma on harrastaja kohta [arv] eurot.

3.4. Toetus makstakse välja proportsionaalselt toetusperioodiga kord kuus alates 15. kuupäevast punktis 8 näidatud arveldusarvele.

4. TOETUSE KASUTAMINE

4.1. Toetuse saaja on toetusperioodil kohustatud kasutama toetust järgmisel otstarbel:

4.1.1. Eesti kvalifikatsiooniraamistiku (EKR) 4. – 8 tasemega treeneri töötasuks;

4.1.2. harrastajate sporditegevusega seotud spordirajatiste ja/või -ehitiste üüri- ja rendikuludeks;

4.1.3. kuni 30% ulatuses harrastajate muude sporditegevusega seotud põhjendatud kulude katteks (võistlustel osalemisega seotud kulud: transport, majutus, toitlustus ja osavõtutasud, spordiinventari ja -varustuse soetamise kulud, spordilaagritega seotud kulud: transport, majutus, spordiehitiste üüri/rendikulud, toitlustamine).

4.2. Toetuse saaja on toetusperioodil kohustatud hoidma toetust eraldi pangakontol ja tegema punktides 4.1.1 ja 4.1.2 nimetatud kulutused pangaülekandega.

4.3. Toetuse saaja on kohustatud kasutama kogu toetussumma toetusperioodi vältel, ülejääk tuleb tagastada toetuse andjale punkt 5.2.2.19 alusel.

5. POOLTE ÕIGUSED JA KOHUSTUSED

5.1. Toetuse andja õigused ja kohustused

5.1.1. Toetuse andjal on õigus:

5.1.1.1. järelevalve käigus kohapeal kontrollida treeningu toimumist treening- või tunniplaanis näidatud ajal ja kohas, treeningrühmaga töötava treeneri kutsekvalifikatsiooni tõendavate dokumentide olemasolu, treeningpäeviku pidamist ja selle regulaarset täitmist, treeningutel osalevate harrastajate arvu vastavust lepingule ning muid toetuse kasutamise asjaolusid ja dokumente ning koostada selle kohta akt, millele kirjutab alla kontrolli läbi viinud toetuse andja esindaja ja järelevalvetoimingus osaleja (treener või muu toetuse saaja töötaja);

5.1.1.2. vähendada toetust järelevalve käigus avastatud lepingutingimuste rikkumise kohta koostatud protokolli alusel;

5.1.1.3. vähendada punktis 3.2 märgitud toetust harrastajate arvu vähenemise ja/või treeneri kutsekvalifikatsiooni taseme alandamise korral toetusperioodi jooksul;

5.1.1.4. vähendada punktis 3.2 märgitud toetust, kui toetuse andja on lepingu peatanud võlgnevuse tõttu kauemaks kui 2 kuud. Toetuse maksmist jätkatakse võlgnevuste likvideerimise kuust alates ja tagasiulatuvate kuude eest toetuse väljamakseid ei tehta;

5.1.1.5. igal ajal nõuda toetuse kasutamisega seotud kuludokumente, kirjalikke seletusi ja vahearuandeid ja määrata nende esitamise tähtaeg.

5.1.2. Toetuse andja kohustub:

5.1.2.1. maksma toetuse välja vastavalt punktile 3.3 ja 3.4;

5.1.2.2. võimalusel maksma korrektselt vallavalitsusele esitatud ja kinnitatud eelmise toetusperioodi aruande ning 1. novembriks esitatud uue toetusperioodi taotluse alusel igakuiseid ettemakseid kuni Viimsi valla eelarve kinnitamiseni ja toetuslepingu sõlmimiseni. Käesoleval aastal lepingu sõlmimise hetkeks tehtud toetusmaksed loetakse toetussumma osaks.

5.1.2.3. kontrollima pärast toetusperioodi lõppu esitatud aruande hiljemalt 31. märtsiks;

5.1.2.4. tagama toetuse saaja juurdepääsu sporditegevuse toetuste infosüsteemi (edaspidi *infosüsteem PAI*).

5.2. Toetuse saaja õigused ja kohustused

5.2.1. Toetuse saajal on õigus:

5.2.1.1. saada toetust vastavalt punktile 3;

5.2.1.2. tutvuda lepingutingimuste rikkumise kohta koostatud protokolliga ja esitada seletusi, arvamusi ja vastuväiteid;

5.2.1.3. teha harrastajate nimekirjas muudatusi, asendades toetuse saaja juurest lahkunudharrastajad uutega. Kui väiksema koefitsiendiga toetatav harrastaja asendatakse harrastajaga, kelle puhul kohaldatakse suuremat koefitsienti, siis toetust ei suurendata. Kui suurema koefitsiendiga toetatav harrastaja asendatakse harrastajaga, kelle puhul kohaldatakse väiksemat koefitsienti, siis vähendatakse toetust harrastaja koefitsiendimäärani;

5.2.1.4. saada avalduse alusel juurde treeneri ja harrastajate kohta arvestatud toetust või ainuüksi treeneri kohta arvestatud toetust, kui treener tuleb teise toetuse saaja juurest üle kas üksi või koos treeningrühmaga. Toetuse ülekandmise eelduseks on, et avaldusele, mille esitab uus toetuse saaja, lisatakse allkirjastatud tõend selle kohta, et senist toetuse saajat on teavitatud treeneri lahkumisest kas üksi või koos treeningrühmaga ning treener hakkab toetuse saaja juures tööle vähemalt ühe treeningrühma treenerina lepingu punktis 5.2.2.1 näidatud mahus ja lepingu punktidele 5.2.2.3–5.2.2.5. vastava nädalakoormusega.

5.2.2. Toetuse saaja kohustub:

5.2.2.1. korraldama toetusperioodi jooksul sporditegevust vähemalt 9 kuud ja 10 päeva, millest vähemalt 10 päeva toimub spordilaagris, ning ette teatama toetuse andjale kirja või e-posti teel perioodi, millal sporditegevust ei toimu ning ühe tööpäeva jooksul kajastama vastavad muudatused infosüsteemis PAI;

5.2.2.2. pidama treening- või tunniplaani infosüsteemis PAI ja tegema vajalikud muudatused treeningu kuupäeva, koha, läbiviija, harrastajate ning treeningtegevuse lühikokkuvõtte ühe tööpäeva jooksul, tagamaks järelevalveks andmete õigsuse;

5.2.2.3. korraldama 7–10-aastaste harrastajate olemasolul sporditegevust vähemalt kaks korda nädalas nädalakoormusega vähemalt 120 minutit;

5.2.2.4. korraldama 11–15-aastaste harrastajate olemasolul sporditegevust vähemalt kolm korda nädalas nädalakoormusega vähemalt 240 minutit;

5.2.2.5. korraldama 16–19-aastaste harrastajate olemasolul sporditegevust vähemalt neli korda nädalas nädalakoormusega vähemalt 360 minutit;

5.2.2.6. moodustama treeningrühmad, mille suurus ei ole üle 25 harrastaja;

5.2.2.7. korraldama puuetega laste ja noorte ning püsiva töövõimetusega inimeste olemasolul sporditegevust sellise treeningkoormusega, mis vastab nende tervislikule seisundile, kuid mitte vähem kui korra nädalas;

5.2.2.8. tagama, et üks treener korraldab treeningtegevust kuni 8 treeningrühmaga ja maksimaalselt 100 harrastajaga;

5.2.2.9. läbi viima organiseeritud sporditegevust nii, et harrastajate treeningrühmadega töötaksid vähemalt EKRi 4. tasemega treenerid ning kus kuni 100 harrastaja kohta eri spordialadel (välja arvatud puuetega noorte ning püsiva töövõimetusega täiskasvanute treeningrühmad) töötab treeningrühma(de)ga vähemalt üks EKRi 5. või kõrgema tasemega treener lepingu punktis 5.2.2.1 näidatud mahus ja lepingu punktidele 5.2.2.3–5.2.2.5 vastava nädalakoormusega;

5.2.2.10. tagama, et harrastajatega ei töötaks treener, kellel on lastekaitseseaduse § 20 lõike 1 või 2 järgi piiranguid harrastajatega töötamiseks;

5.2.2.11. esitama vallavalitsuse nõudmisel viivitamata karistusregistri tõendi treeneri karistuse kohta;

5.2.2.12. teavitama teovõimelist harrastajat või harrastaja seaduslikku esindajat osalustasust (õppemaksust) vabastamisest või soodustuse saamise võimalusest Viimsi Vallavolikogu määruse "Huvihariduse ja huvitegevuse toetuse maksmise kord" alusel;

5.2.2.13. teavitama toetuse andjat kirja või e-posti teel harrastajate ja treenerite nimekirja muudatustest, sh lahkunud harrastajatest ja treeneritest ja nende asendamist uutega ning suurema koefitsiendiga toetatava harrastaja või treeneri asendamist harrastaja või treeneriga, kelle suhtes kohaldatakse väiksemat koefitsienti. Toetuse saaja on kohustatud tegema muudatused infosüsteemis PAI iga kuu 10. kuupäevaks;

5.2.2.14. tagama, et viie tööpäeva jooksul pärast punktis 5.2.2.13 nimetatud muudatuse kuupäeva oleks lahkunud harrastaja asemele tulnud harrastaja kohta teovõimeline harrastaja või harrastaja seaduslik esindaja kinnitanud Tallinna e-teeninduse (<https://taotlen.tallinn.ee/login?redirect>) kaudu soovi anda toetuse saajale sporditegevuse toetust või esitanud sooviavalduse toetuse andja juures paberil kohapeal;

5.2.2.15. esitama toetuse andja nõudel toetuse kasutamisega seotud kuludokumente, s.h kuludokumente sularahatehingute kohta, kirjalikke seletusi ja vahearuandeid toetuse andja määratud tähtajaks;

5.2.2.16. võimaldama toetuse andjale järelevalve käigus igal ajal juurdepääsu toetuse kasutamisega seotud teabele: kassa- ja pangadokumendid toetuse kasutamise kohta, andmed harrastajate osalemise kohta treeningutel jms);

5.2.2.17. omama spordiala kohta registreeritud õppekava kogu toetusperioodi vältel;

5.2.2.18. esitama viie tööpäeva jooksul toetuse andjale spordiehitise omandi- või kasutusõigust tõendava dokumendi koopiad, ka treeningkoha muutumise korral;

5.2.2.19. tagastama toetuse andjale kasutamata jäänud toetuse hiljemalt kümne tööpäeva jooksul pärast aruande esitamise tähtaega. Kui toetuse andja on tuvastanud toetuse mittesihtotstarbelise kasutamise või toetuse kasutamata jätmise, siis on toetuse saajal kohustus kümne tööpäeva jooksul pärast vastavasisulise nõude saamist toetus tagastada;

5.2.2.20. esitama toetuse andjale vormikohase aruande koos pangakonto väljavõttega toetuse kasutamise kohta hiljemalt 31. jaanuariks pärast punktis 3.2 nimetatud toetusperioodi lõppu. Kui toetuse saajaga lõpetatakse leping toetusperioodi kestel, on toetuse saaja kohustatud toetuse andjale esitama vormikohase aruande koos pangakonto väljavõttega toetuse kasutamise kohta ühe kuu jooksul pärast lepingu lõpetamist.

6. LEPINGU RIKKUMINE

6.1. Kui toetuse saaja ei teavita treeningu või tunni ära jäämisest või treening- või tunniplaani muudatusest vastavalt punktile 5.2.2.2 ega tee vastavaid muudatusi infosüsteemis PAI või ei pea treening- või tunniplaani infosüsteemis PAI, siis on toetuse andjal õigus määrata leppetrahviks summa, mis on 5% ühe kuu toetusest. Kui toetuse saaja ei maksa leppetrahvi määratud ajaks, peatatakse toetuse väljamaksmine võlgnevuse tasumiseni. Kui toetuse saaja rikub punktides 5.2.2.13–5.2.2.14 esitatud nõudeid korduvalt, siis on toetuse andjal õigus määrata leppetrahv kasvavalt 10–50% ühe kuu toetusest, olenevalt rikkumise olulisusest ja raskusastmest;

6.2. Kui treeningu või tunni põhjendamatu ära jäämine tuvastatakse korduval (vähemalt kahel) kontrollimisel, siis on toetuse andjal õigus määrata leppetrahviks 10% ühe kuu toetusest ja/või leping lõpetada;

6.3. Kui toetuse saajal ei ole järelevalve teostajale treeningpäevikut esitada või ei täida seda vastavalt punktile 5.2.2.2, on toetuse andjal õigus määrata leppetrahv 60 eurot. Kui toetuse saaja ei maksa leppetrahvi määratud ajaks, peatatakse toetuse väljamaksmine võlgnevuse tasumiseni. Järgneval rikkumisel on toetuse andjal õigus määrata veel kord leppetrahv 60 eurot. Kui kõnealune rikkumine tuvastatakse kolmandat korda, on toetuse andjal õigus leping lõpetada selle treeneri treeningrühma(de) osas;

6.4. Kui korduval kontrollimisel tuvastatakse, et treeningul või tunnis käib vähem harrastajaid, kui sporditegevuse toetamise taotluses märgitud treeningrühma nimekirjas või kui teovõimeline harrastaja või harrastaja seaduslik esindaja ei ole punktis 5.2.2.14 sätestatud tähtajaks kinnitanud asemele tulnud harrastaja kohta soovi anda sporditegevuse toetust toetuse saajale, siis vähendatakse toetust puuduvate harrastajate võrra;

6.5. Kui toetuse saaja ei ole järelevalve käigus võimaldanud juurdepääsu toetuse kasutamisega seotud dokumentidele vastavalt punktidele 5.2.2.14–5.2.216 või ei ole teatanud harrastajate nimekirja muudatustest (lahkunud harrastaja asendamine uuega vastavalt lepingu punktile 5.2.2.13) ning juhul, kui toetuse saajal tekivad maksuvõlad, võlgnevused Viimsi vallale (s.h hallatavatele asutustele) või spordiehitiste kasutamisega seotud võlgnevused, siis on toetuse andjal õigus toetuse maksmine peatada või leping lõpetada;

6.6. Toetuse andjal on õigus lõpetada toetuse saajaga sõlmitud leping, toetus tagasi nõuda ja/või kolme aasta jooksul toetust mitte anda, kui toetuse saaja:

6.6.1. ei täida punktides 4 ja 5 sätestatud kohustusi;

6.6.2. ei esita tähtajaks punktis 5.2.2.15 nõutud toetuse kasutamisega seotud kuludokumente;

6.6.3. esitab valeandmeid toetuse kasutamise kohta;

6.6.4. ei tagasta punktis 5.2.2.19 toodud tähtajaks kasutamata jäänud toetust või ei täida toetuse andja vastavasisulist nõuet,

6.6.5. ei esita punktis 5.2.2.20 nõutud aruannet.

6.7. Punktis 6.6 nimetatud rikkumise korral on toetuse saajal kohustus maksta nõudes näidatud toetussumma tagasi 30 kalendripäeva jooksul alates toetuse andja poolse nõude esitamisest.

6.8. Toetuse andjal on õigus toetust vähendada, peatada selle väljamaksmine ja/või lõpetada leping, toetus tagasi nõuda ja/või kolme aasta jooksul toetuse saajale toetust mitte anda, kui toetuse saaja:

6.8.1. ei korralda treeningut või tundi treening- või tunniplaanis märgitud ajal ja/või kohas;

6.8.2. ei esita toetuse andjale punktis 5.2.2.19 nõutud tähtajaks spordiehitise omandi- või kasutusõigust tõendava dokumendi koopiat;

6.8.3. ei täida muid punktides 5.2.2.1–5.2.2.11 sätestatud nõudeid.

6.8.4. treeningut või tundi treeningrühma(de)ga ei vii läbi EKRi 5. või kõrgema tasemega treener lepingu punktis 5.2.2.1 näidatud mahus ja lepingu punktidele 5.2.2.3–5.2.2.5 vastava nädalakoormusega, siis vähendatakse toetust tundi läbiviinud treeneri kvalifikatsioonitaseme järgi antava summa võrra;

6.9. Punktis 6.8 nimetatud rikkumise korral on toetuse saajal kohustus maksta nõudes näidatud toetussumma tagasi 30 kalendripäeva jooksul alates toetuse andja poolse nõude esitamisest.

7. LEPINGU KEHTIVUS JA MUUD TINGIMUSED

7.1. Leping jõustub peale poolte poolt allkirjastamist ja kehtib, kuni toetuse andja on toetuse kasutamise aruande heaks kiitnud vastavalt punktile 5.1.2.3.

7.2. Toetuse saajal on õigus leping ennetähtaegselt lõpetada, teatades sellest toetuse andjale ette vähemalt kümme tööpäeva.

7.3. Lepingu dokumentideks on leping ja selle lisad, s.h pärast lepingu sõlmimist allakirjutatud lisad, milles lepitakse kokku lepingu muudatused ja täiendused.

7.4. Pooled lahendavad lepingu täitmisel tekkinud erimeelsused läbirääkimiste teel. Kui kokkulepet ei saavutata, lahendatakse erimeelsused Harju Maakohtus.

7.5. Lepingu täitmisel juhinduvad pooled lepingust, Viimsi Vallavolikogu 12.12.2017. a määrusest nr 18 „Viimsi valla sporditegevuse toetamise kord” ja teistest Eesti õigusaktidest.

7.6. Leping on koostatud seitsmel lehe(külje)l kahes identses võrdse juriidilise jõuga eksemplaris, mille pooled on allkirjastanud ja millest üks jääb toetuse andjale ja teine toetuse saajale. Lepingu lahutamatuks osaks on lisa 1 …. leheküljel.

7.7. Lepingut puudutavates küsimustes on kontaktisikuks toetuse andja poolt

Nimi: ..........................................

kontaktandmed: tel ............................................... , e-post .........................................

ja toetuse saaja poolt

Nimi: ...........................................

kontaktandmed: tel ............................................... , e-post .........................................

8. POOLTE REKVISIIDID

|  |  |
| --- | --- |
| Viimsi Vallavalitsus | KLUBI NIMI  |
| registrikood 75021250 | (registrikood ...........) |
| Nelgi tee 1, Viimsi | Aadress |
| 74001 Harju maakond | ............. |
| Tel 602 8800 | Tel ........... |
| E-post info@viimsivv.ee |  |
| Arveldusarve numberSwedpank EE182200221010936477 | E-post .............. |
|  | Arveldusarve number ................... |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| (allkiri) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ees- ja perekonnanimi) |
|  |

 | (allkiri) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ees- ja perekonnanimi) |

**Lisa 1**

**Sporditegevuse toetamise lepingule nr ……**

**Toetuse kujunemise lähteandmed**

|  |
| --- |
| **Spordiala ………………………**  |
| **Harrastajate vanuserühmad ja** **treeneri kutsestandard** | **Baas-summa** | **Harrastajate****ja treeneritearv** | **Koefitsiendi­määrad** | **Spordialakoefitsient** | **Koht alaliiduedetabelis** | **Alaliidusaavutusekoefitsient** | **Summa****kokku** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  **Kokku:**  |  |

POOLTE ALLKIRJAD:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (allkiri) |  (allkiri) |